Val Furmassa

La **Val Furmassa** (*Valle Formazza* in italian, *Pomattertal* in tudesch) l'è una val alpina de la Pruincia del Verban-Cüsi-Ossula sitüada ne la part püssee setentriunal del Piemunt. La cunfina cun la Svizzera sia a est (Cantun Tisin) che a ovest (Cantun Vales). Anca se l'è cunsiderada una val separada de l'Ossula, l'è la stessa val che la cambia nom. Chighiscì el gh'ha urigin el fiüm Tuss che 'l passa e l'atraversa tüta la val e 'l furma la Cascada del Tuss (o *Früttfall* in tudesch).

## Geugrafia fisica
La val la se tröva in di Alp Lepuntinn e la separa la part süperiur del Vales de i volt vaj Laventina e Magia, sitüaa in del Cantun Tisin. L'altitüdin püsee bassa la se registra a Fundval (*Fondovalle* u *Stafelwald*) poch prima de la gula di Cass. L'altitüdin magiur l'è inveci quela de la scima del Blinnerhorn (3.374 m).

### Munt principai
* Blinnenhorn - 3.374 m
* Basodin (it. *Basòdino*, tud. *Basaldiner Horn*)- 3.273 m
* Arbula (it. *Punta d'Arbola*, tud. *Ofenhorn*)- 3.235 m
* Punta del Sabiun (it. *Punta del Sabbione*) - 3.182 m
* Kastelhorn - 3.128 m
* Munt Giöv (it. *Monte Giove*) - 3.009 m
* Pizz Biela (tud. *Wandfluhorn*)- 2.863 m
* Pizz Quadro (it. *Pizzo Quadro* tud. *Sonnenhorn*) - 2.793 m

### Pass
El pass principal l'è el Pass de San Giacum (2.313 m) che culega la Val Togia a la Val Bedrett, lateral de la Laventina, in Tisin. I pass storich püssee impurtant hinn el Pass del Gries (2.474 m) e el Pass de Bosch (2323 m).

### Clima
El clima l'è quel tipicament alpin cunt estaa fresch e invern longh e rigid. El piöv supratütt in primavera e autünn.

### Flora
La flora l'è quela di Alp: i busch hinn de abet russ püsee a bass e de lares in süi muntegn e de sura dei 1600-1800 m. I fagg hinn raad e cuncentraa principalment ne la part püsee bassa de la val, vers la Val Antigori. I Pràa visin a Rial e vers Murasch e la Val Toggia hinn pien de rodudender, stej alpin, genziana de munt, artemisia, achillea selvadega e ginester.

### Fauna
La fauna tipica l'è quela alpina. L'è present el cerv e'l stambecch e la marmota püsee a volt. In tra i animai dumestich e d'alevament se trövan i crav e i vacch de raza brüna alpina. In tra i vulatil i püsee present hinn l'aquila e'l falch.

## Cumün de la val
L'ünich cümun de la val l'è Furmassa, furmaa de nümerus fraziun distribüii de i 1200 m ai 1700 m. I prim abitant hinn rivaa nel '300 del Pass de Gries del Vales e hann purtaa la cültüra walser in di Alp meridiunai. Prima de quell la val l'era abitada saltuariament e dumà in estaa de i populaziùn lumbard de l'Ossula. Incö la Val Furmassa la resta l'area de influenza walser püsee antica d'Italia.

## Lagh artificiai
In val g'hinn nümeruus lagh artificiai creaa in di primm trent'ann del '900. Anca al dì d'incö i digh hinn pruprietaa del Enel. Tra i digh la püsee impurtant l'è quela de *Murasch*, longa 565 meter e volta 55 meter, la forma un lagh de 17.320.000 mc. La diga la regula anca l'aqua che la va a furmà la Cascada del Tuss poch püssee a val. La cascada l'è verta dumà una quai ura al dì in estaa, el rest del temp l'acqua la va in condotta furzada a la central idroeletrica de Punt. I lagh artificiai principai hinn:

* Lagh del Sabiun (it. *Lago del Sabbione*) - 2466 m
* Lagh del Togia (it. *Lago del Toggia*) - 2191 m 
* Lagh Kastel (it. *Lago Castel*, tud. *Kastelsee*) - 2216 m
* Lagh de Murasch (it. *Lago di Morasco*, tud. *Morastsee* u *Moraschgsee*) - 1815 m
* Lagh del Vannin (it. *Lago del Vannino*) - 2177 m 
* Lagh Busin inferiur (it. *Lago Busin inferiore)- 2398 m 

<gallery>
File:DigadiMorasco.jpg|Diga de Murasch
File: Morascoinverno.JPG|Murasch cunt la nev
File:Passerella Morasco (1690139874).jpg|Paserela prima del lagh de Murasch
</gallery>

==Straa==
La Val l'è atraversada de un'ünica strada, la Strada statal 659 de la [[Val Antigori]] e la Val Furmassa (ex Strada Pruincial 70 di Vaj Antigori e Furmassa), che la cumincia a [[Creula d'Ossula]] e la finiss dopu la [[Cascada del Tuss]]. Apena pasaa la cascada la cumincia una strada de tera, la ex Strada Pruincial 95 del [[Pass de San Giacum]] (dismitüda perché inütil), che l'atraversa la [[Val Russa]] ([[tudesch|tud.]] *Rosental*, val di ros), dopu 12 km la riva al lagh Togia e infin al pass al cunfine cun la [[Svizzera]], in duvè che la se tröva una staziùn del la Guardia de Finanza dismitüda.



==Galleria==
<gallery  widths="400px" heights="300px">
File:Val formazza Riale.jpg|veduta delle montagne attorno a Riale in val Formazza, Italy.

</gallery>


==Vuus currelaa==
*[[Val d'Ossula]]
*[[Furmassa]]

==Bibliugrafia== 
* Aa.vv., *Meridiani montagne - Ossola*, vol.25, marz 2007, ann VI.
* *Cartine Kompass* - Domodossola.
* Enrico Rizzi, *Storia dei Walser dell'Ovest*, Fondazione Enrico Monti, Anzola d'Ossola, 2004. ISBN 88-85295-55-XX.
* Marco De Ambrosis - Marco Valsesia,*Val Formazza: escursioni e itinerari per tutti'', Zanetti, 2010. ISBN 97-8889530-26-52.
* , consültaa el 13 magg 2012.